**Szőlősy András**

**Szőllősy András** ([Szászváros](https://hu.wikipedia.org/wiki/Sz%C3%A1szv%C3%A1ros), [1921](https://hu.wikipedia.org/wiki/1921). [február 27.](https://hu.wikipedia.org/wiki/Febru%C3%A1r_27.) – [Budapest](https://hu.wikipedia.org/wiki/Budapest), [2007](https://hu.wikipedia.org/wiki/2007). [december 6.](https://hu.wikipedia.org/wiki/December_6.)) [Kossuth-](https://hu.wikipedia.org/wiki/Kossuth-d%C3%ADj) és [Széchenyi-díjas](https://hu.wikipedia.org/wiki/Sz%C3%A9chenyi-d%C3%ADj" \o "Széchenyi-díj)magyar [zeneszerző](https://hu.wikipedia.org/wiki/Zeneszerz%C5%91), zenetudós.

Életútja

Amikor középiskolai tanulmányainak befejeztével [1939](https://hu.wikipedia.org/wiki/1939)-ben [Kolozsvárról](https://hu.wikipedia.org/wiki/Kolozsv%C3%A1r) [Budapestre](https://hu.wikipedia.org/wiki/Budapest) jött, még nem döntött a zeneszerzői pálya mellett. A [Pázmány Péter Tudományegyetem](https://hu.wikipedia.org/wiki/E%C3%B6tv%C3%B6s_Lor%C3%A1nd_Tudom%C3%A1nyegyetem) magyar–[francia](https://hu.wikipedia.org/wiki/Francia_nyelv) szakára iratkozott be (ahol [1943](https://hu.wikipedia.org/wiki/1943)-ban doktori fokozatot szerzett), a [Zeneakadémián](https://hu.wikipedia.org/wiki/Liszt_Ferenc_Zenem%C5%B1v%C3%A9szeti_Egyetem) pedig zeneszerzést tanult. Az [1940](https://hu.wikipedia.org/wiki/1940)-ben nyugalomba vonuló [Kodály Zoltán](https://hu.wikipedia.org/wiki/Kod%C3%A1ly_Zolt%C3%A1n) csak egy évig volt Szőllősy mestere, a második tanévtől [Siklós Albert](https://hu.wikipedia.org/wiki/Sikl%C3%B3s_Albert) volt a tanára. Siklós azonban a rákövetkező évben meghalt, így Szőllősy utolsó zeneakadémiai évét [Viski János](https://hu.wikipedia.org/wiki/Viski_J%C3%A1nos_(zeneszerz%C5%91)) növendékeként végezte el. Közvetlenül a [háborút](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) követően ösztöndíjat kapott Rómába, ahol a Santa Cecilia Akadémián az [1947](https://hu.wikipedia.org/wiki/1947)/[48](https://hu.wikipedia.org/wiki/1948)-as tanévben *[Petrassi](https://hu.wikipedia.org/wiki/Goffredo_Petrassi" \o "Goffredo Petrassi)* mesteriskolájába járt.

Gondolkodásmódjára és művészi hitvallására három fontos helyszín gyakorolta a legnagyobb hatást, mégpedig: Kolozsvár, az [Eötvös Collegium](https://hu.wikipedia.org/wiki/E%C3%B6tv%C3%B6s_J%C3%B3zsef_Collegium), valamint [Róma](https://hu.wikipedia.org/wiki/R%C3%B3ma). Baráti köréhez tartozott [Maros Rudolf](https://hu.wikipedia.org/wiki/Maros_Rudolf), [Ligeti György](https://hu.wikipedia.org/wiki/Ligeti_Gy%C3%B6rgy), [Darvas Gábor](https://hu.wikipedia.org/wiki/Darvas_G%C3%A1bor" \o "Darvas Gábor) és Halász Kálmán, akik szintén új utakat kerestek a zeneszerzésben. [1950](https://hu.wikipedia.org/wiki/1950) és [1991](https://hu.wikipedia.org/wiki/1991) között a Zeneművészeti Főiskola tanára, ahol [Szabolcsi Bence](https://hu.wikipedia.org/wiki/Szabolcsi_Bence) és Bartha Dénes mellett asszisztált a hazai zenetudományi tanszék alapításánál.

Zenetudósként szövegpublikációkkal és bibliográfiákkal szolgálta a magyar zene két nagy mesterének – Kodálynak és [Bartóknak](https://hu.wikipedia.org/wiki/Bart%C3%B3k_B%C3%A9la_(zeneszerz%C5%91)) – kultuszát. Leginkább a Bartók-filológiában szerzett elévülhetetlen érdemeket Szőllősy. Létrehozta Bartók műveinek könnyen kezelhető és számos nyelvre lefordított azonosító jegyzékét, amelyet „Sz” betű jelzéssel ma is világszerte használnak a hangversenyműsorokon és a CD-ken.

Díjak

* A rádiótársaságok [1970](https://hu.wikipedia.org/wiki/1970)-es [párizsi](https://hu.wikipedia.org/wiki/P%C3%A1rizs) Tribünjén első helyezést kapott a III. Concerto (1968), minek következtében művét világszerte műsorra tűzték.
* [Erkel Ferenc-díj](https://hu.wikipedia.org/wiki/Erkel_Ferenc-d%C3%ADj) ([1971](https://hu.wikipedia.org/wiki/1971))
* [Kossuth-díj](https://hu.wikipedia.org/wiki/Kossuth-d%C3%ADj) ([1985](https://hu.wikipedia.org/wiki/1985))
* [Bartók–Pásztory-díj](https://hu.wikipedia.org/wiki/Bart%C3%B3k_B%C3%A9la%E2%80%93P%C3%A1sztory_Ditta-d%C3%ADj) ([1986](https://hu.wikipedia.org/wiki/1986), [1998](https://hu.wikipedia.org/wiki/1998))
* „Commandeur de l’Ordre des Arts et des Lettres” a francia kormány által adományozott cím ([1987](https://hu.wikipedia.org/wiki/1987))
* A [Széchenyi Irodalmi és Művészeti Akadémia](https://hu.wikipedia.org/wiki/Sz%C3%A9chenyi_Irodalmi_%C3%A9s_M%C5%B1v%C3%A9szeti_Akad%C3%A9mia) tagjainak sorába választották [1993](https://hu.wikipedia.org/wiki/1993)-ban.
* A [Magyar Köztársasági Érdemrend középkeresztje a csillaggal](https://hu.wikipedia.org/wiki/A_Magyar_%C3%89rdemrend_k%C3%B6z%C3%A9pkeresztje_a_csillaggal) (polgári tagozat) ([2006](https://hu.wikipedia.org/wiki/2006))
* [Széchenyi-díj](https://hu.wikipedia.org/wiki/Sz%C3%A9chenyi-d%C3%ADj) ([2007](https://hu.wikipedia.org/wiki/2007))

Főbb művei

Zeneművek

* Csendes kévébe, [József Attila](https://hu.wikipedia.org/wiki/J%C3%B3zsef_Attila)-miniatűr 1947
* Kolozsvári éjjel - énekhangra és fúvóskvintettre, [Jékely Zoltán](https://hu.wikipedia.org/wiki/J%C3%A9kely_Zolt%C3%A1n) költeményére, Török Erzsinek dedikálva 1955
* Nyugtalan ősz szólókantáta – bariton hangra és zongorára, [Radnóti Miklós](https://hu.wikipedia.org/wiki/Radn%C3%B3ti_Mikl%C3%B3s) versére 1955
* I. Concerto 1959
* III. Concerto 1968
* Trasfigurazioni – zenekarra 1972
* Sonorità 1974
* Pro somno Igoris Stravinsky quieto 1978
* In Pharisaeos – vegyes karra 1982
* Planctus Mariae – női karra, az [1956](https://hu.wikipedia.org/wiki/1956). [október 23-án](https://hu.wikipedia.org/wiki/Okt%C3%B3ber_23.) elhunyt édesanyát sirató kórusmű
* Fabula Phaedri – hat férfi szólistára (két alt, egy tenor, két bariton, egy basszus), a [King’s Singers](https://hu.wikipedia.org/wiki/King%E2%80%99s_Singers" \o "King’s Singers) együttes megrendelésére 1982
* In Phariseos – vegyes karra, 1982
* Miserere – szextett (a King´s Singers együttes megrendelésére) 1984
* Tristia per archi – (Maros-sirató) [Maros Rudolf](https://hu.wikipedia.org/wiki/Maros_Rudolf) emlékére 1983
* Töredékek – [dalciklus](https://hu.wikipedia.org/wiki/Dal) mezzoszoprán hangra, fuvolára és mélyhegedűre (a szöveget a szerző állította össze Lakatos István költeményeiből) 1985
* Elégia – fúvósötösre és vonósötösre
* Vonósnégyes 1988
* Paesaggio con morti (Tájkép halottakkal) – zongorára, [Frankl Péternek](https://hu.wikipedia.org/w/index.php?title=Frankl_P%C3%A9ter_(zongorista)&action=edit&redlink=1" \o "Frankl Péter (zongorista) (a lap nem létezik)) 1988
* Passacaglia Achatio Máthé, in memoriam – szólógordonkára és [vonósnégyesre](https://hu.wikipedia.org/wiki/Von%C3%B3sn%C3%A9gyes) 1997
* Addio [Kroó György](https://hu.wikipedia.org/wiki/Kro%C3%B3_Gy%C3%B6rgy" \o "Kroó György) emlékére – szólóhegedűre és vonós kamaraegyüttesre (négy hegedű, két [brácsa](https://hu.wikipedia.org/wiki/Br%C3%A1csa), két [cselló](https://hu.wikipedia.org/wiki/Csell%C3%B3) és [nagybőgő](https://hu.wikipedia.org/wiki/Nagyb%C5%91g%C5%91)) 2002
* 31 filmhez, 17 színpadi darabhoz és 18 rádiójátékhoz komponált zenét. Ezek közül is kiemelkedik a Mikszáth Kálmán hasonló című regénye alapján elkészített [A fekete város](https://hu.wikipedia.org/wiki/A_fekete_v%C3%A1ros_(telev%C3%ADzi%C3%B3s_sorozat)) c. film zenéje. Vele dolgozott Hegedűs Géza, [Sára Sándor](https://hu.wikipedia.org/wiki/S%C3%A1ra_S%C3%A1ndor), Kósa Ferenc, [Gaál István](https://hu.wikipedia.org/wiki/Ga%C3%A1l_Istv%C3%A1n_(filmrendez%C5%91)), a színházak pedig [Vörösmarty](https://hu.wikipedia.org/wiki/V%C3%B6r%C3%B6smarty_Mih%C3%A1ly)-, [Móricz](https://hu.wikipedia.org/wiki/M%C3%B3ricz_Zsigmond)-, [Szophoklész](https://hu.wikipedia.org/wiki/Szophokl%C3%A9sz)-, [Plautus](https://hu.wikipedia.org/wiki/Plautus" \o "Plautus)-, [Shakespeare](https://hu.wikipedia.org/wiki/William_Shakespeare)- és [Brecht](https://hu.wikipedia.org/wiki/Bertolt_Brecht)-darabok előadásaihoz rendeltek zenét tőle.

Publikációk

* *A mi dalaink. Ifjúsági daloskönyv*; 7. kiad.; átdolg., bőv. jegyz. Szőllősy András;Ifjú Erdély, Kolozsvár, 1942
* *Kodály művészete*; Pósa Károly Könyvkereskedő, Bp., 1943
* *Bartók Béla válogatott zenei írásai*; összeáll. Szőllősy András, bev. és jegyz. Szabolcsi Bence; Magyar Kórus, Bp., 1948 (*A zenetörténet kézikönyvei*, 3.)
* Szőllősy András: Kodály-jegyzék 1953
* Kodály Zoltán: *A zene mindenkié*; szerk. Szőllősy András, sajtó alá rend. Martos Vilmos; Zeneműkiadó, Bp., 1954
* *Bartók Béla válogatott írásai*; sajtó alá rend. Szőllősy András; Művelt Nép, Bp., 1956
* *Arthur Honegger*; Gondolat, Bp., 1960 (*Kis zenei könyvtár*, 16.)
* *Bartók Béla összegyűjtött írásai I.*; közread. Szőllősy András; Zeneműkiadó, Bp., 1966
* Bartók Béla műveinek jegyzéke (*Bibliographie der Werke Béla Bartóks*, 1972, magyarul 1976)

Forrás: https://hu.wikipedia.org/wiki/Szőlősy\_András